Kasoltanan Mataram

Kasoltanan Mataram otabâ Kasonanan Mataram (bhâsa Jhâbâ: ꧋ꦤꦒꦫꦶꦏꦱꦸꦭ꧀ꦠꦤꦤ꧀ꦩꦠꦫꦩ꧀, Pèghu: نڮاري كسولتانن متارام tarjemma Nagari Kasultanan Mataram) panèka kraton Islam è Polo Jhâbâ ḍâri ahèr abad ka-16, nalèkana Panembhâ'ân Senapati ènobataghi ḍhâddhi rato, kantos 1755, nalèkana Mataram èbâgi dhâddhi naghârâ-naghârâ lebbi kènè' ḍâlem Parjhânjhiyân Giyanti. Kraton panèka èpèmpèn sareng Bhângsa Mataram.

 Sajhârâ 

 Pambhângonan bân Parkembhângan 
È saparapat abad ka-16 M, wilajâ Kasoltanan Mataram aropa'aghi bâgiyân ḍâri wilajâ Kasoltanan Pajang. Kaḍuḍughânna mènangka kaḍipatèn kalabân pangobâsana panèka Ki Ageng Pamanahan. Sa'amponna Panembhâ'ân Senapati akobâsa è Kaḍipatèn Mataram, Ki Ageng Pamanahan mamèsa wilajâna ḍâri Kasoltanan Pajang bân maddhek Kasoltanan Mataram. Kasoltanan Mataram èpaddhek sareng Ki Ageng è taon 1586. Saterrossa è taon 1586 wilajâ Pajang ampon dhâddhi bâgiyân ḍâri kaḍauladhân Kasoltanan Mataram ètoro'è panyerra'an tahtana Pajang sareng Pangèran Benawa ḍâ' Panembhâ'ân Senapati. Parkembhângan Mataram panèka sanget rajâ bân kowat saèngghâ sabâgiyân bânnya' sejarawan saroju' jhâ' ka'ḍissa ampon èpaddhek sa'abiddhâ pan-bârâmpan generasi perintis Mataram.

 Sombher